section_heading: Povijest
paragraph_text: Za vrijeme Vojne krajine Crnogovci su pripadali VIII. Gradiškoj regimenti 8. satnije sa sjedištem u Starom Petrovom Selu, koja je stožer imala u tada novosagrađenom gradu Friedrichsdorfu (Nova Gradiška). U Prvom svjetskom ratu Crnogovčani su ratovali na ratištima Srbije, Galicije, Ukrajine i Italije, a kao austro – ugarski vojnici pripadali su Brodskoj regimenti. Dvadesetak godina nakon završetka Drugog svjetskog rata Crnogovci su na određeni način bili zapostavljeni. Stanovništvo se pretežno bavilo poljoprivredom. Seljacima je bila nametnuta tzv. obaveza, kojom su od svega proizvedenog na svojoj zemlji određenu količinu morali davati državi, a čak im je bila i oduzimana zemlja.<ref>O Donjim Crnogovcima na službenim stranicama Općine Staro Petrovo Selo